Interiør i videregående skole

Interør og Utstillingsdesign (VG2) og Interiørdesign (VG3) er utdanningsprogram i norsk videregående skole. For å kunne begynne på Interiør og Utstillingsdesign må man ta Design og håndtverk (VG1) først som innledningskurs.

VG 2

Når en går på Interiør og utstillingsdesign kan man bli interiørkonsulent, utstillingsdesigner eller profileringsdesigner. En interiørkonsulents oppgave er å gi råd til innredning av hjem og offentlig bygg. Hensikten er å hjelpe kundene sine til å få en praktisk innredning med en estetikk kunden kan like. En profileringsdesigner kan jobbe i reklame-, design- og mediebyråer. Det går også an å jobbe i grafiske bedrifter og informasjonsvirksomheter som profileringsdesigner. I utdanningsprogrammet vil man lære om hvordan man tegner skisser, arbeids- og presentasjonstegninger, og hvordan bruk av virkemidler som form, farge, skrift, typografi, bilde og belysning vil påvirke produktet en lager.
I tillegg til programfagene har alle yrkesfag fellesfag som er obligatoriske som engelsk, kroppsøving, norsk og samfunnsfag. Programfagene på VG2 deles opp i to kategorier; produktdesign og produksjon, hvor de ulike fagene fokuserer på de forskjellige temaene innenfor yrkesfaget. Et fag vil fokusere på det teoretiske som blant annet å komme på ideer, utvikle dem, fargelære og tekniske detaljer, mens et annet fag vil fokusere på det praktiske hvor en arbeider med hendene sine. Det kan innebære klipping, liming, tegning, lage modell, sette opp utstillinger og lignende.

VG 3

Interiør VG3 fokuserer bare på interiør siden utstillingsdesign har en egen linje på VG3. I interiør fortsetter en å lære om innredning, fargekombinasjoner, materialer, plassering av møbler, stil også videre. I tillegg vil man lære om hvordan en skal kommunisere med kunder, lage arbeidstegninger, lage budskjett og å dokumentere sitt eget arbeid. VG3 vil gå dypere inn i faget og dekke flere temaer enn VG2. VG3 har også en praksisuke lengre i bedrift enn hva VG2 har.

Etter utdanningen

Etter VG3 kan en få jobb i bedrift eller å jobbe som frilanser. En regnes som en ferdig utdannet interiørkonsulent etter tre år på videregående skole og en må ikke gå ut i lære. Allikevel velger noen å gå ut i lære i stedet for å ta VG3.

Undervisning

Det er ulike måter en interiørundervisning vil foregå på. Det varierer mellom tavleundervisning, filmer, bedriftsbesøk, hvor elevene selv tegner og lager modeller. Siden interiør er et praktisk fag benyttes det mindre av lærebøker enn på generell studiekompetanse og mange ganger må eleven selv tar intiativet til sin egen læring og å finne ut av hvilken fremgangsmetode som funker best for dem. I motsetning til teoretiske fag som matematikk finnes det ikke noen faste fasitsvar i interiøryrket og hver enkelt kunde er forskjellige.
Personlige egenskaper som er viktig å ha er kreativitet, planleggingsevne, sans for form og farge, markedsføre seg selv og å se kundens behov. I interiørbransjen kan det være mye konkurranse og derfor står ferdighetene sentralt. Derfor er det et stort fokus på både skriftlige og muntlige presentasjoner i programfaget i tillegg til å lage innredningene. Det settes ulike karakterer i de forskjellige delene av faget.